b"\n_START_ARTICLE_\nJuan Ram\xc3\xb3n Jim\xc3\xa9nez\n_START_SECTION_\nBiografija\n_START_PARAGRAPH_\nJuan Ram\xc3\xb3n Jim\xc3\xa9nez se je rodil 23. decembra 1881. Bil je priden u\xc4\x8denec- svojo izobrazbo je za\xc4\x8del na Institutu La Rabida v Huelvi. Leta 1899 je maturiral iz umetnosti. Leta 1896 se je preselil v Sevillo, da bi delal kot slikar, tam pa je za\xc4\x8del zahajati v knji\xc5\xbenico Ateneo Sevillano, kjer je tudi napisal svoja prva dela. S\xc4\x8dasoma je za\xc4\x8del sodelovati s \xc4\x8dasopisi in revijami iz Seville in Huelve._NEWLINE_Na \xc5\xbeeljo svojega o\xc4\x8deta se je lotil tuudi \xc5\xa1tudija prava, vendar ga je leta 1899 opustil. Leto kasneje se je preselil v Madrid in objavil svoji prvi knjigi Nifeas in Almas de Violeta. Istega leta mu je umrl o\xc4\x8de, z dru\xc5\xbeino pa so izgubili vso njegovo zapu\xc5\xa1\xc4\x8dino. Vse te skrbi, so povzro\xc4\x8dile, da je zapadel v globoko depresijo, zaradi katere je bil tudi hospitaliziran._NEWLINE_Njegova prva ljubezen je bila Blanca Hernandez Pinz\xc3\xb3n, \xc4\x8deprav ni bila edina- slovel je namre\xc4\x8d kot pravi \xc2\xbbdon Juan\xc2\xab\xc2\xa0104 pesmi v Libros de amor (1911-1912) govorijo o avanturah s samskimi in poro\xc4\x8denimi \xc5\xbeenskami, \xc5\xbeenskami zavezanimi bogu in celo z \xc5\xbeeno psihiatra, ki ga je zdravil za depresijo. Leta 1902 je objavil Arias tristes, 2 leti kasneje pa \xc5\xbee Jardines lejanos. _NEWLINE_Leta 1905 se je zaradi finan\xc4\x8dnih te\xc5\xbeav, v katerih se je zna\xc5\xa1la njegova dru\xc5\xbeina, vrnil v svojo rodno vas. To obdobje njegovega \xc5\xbeivljenja tudi sovpada s \xc4\x8dasom, ko je ustvaril najve\xc4\x8d del, med njimi izstopajo v Segunda Antolog\xc3\xada Po\xc3\xa9tica (natisnjena leta 1922), knjige v verzu: Pastorales (1903-1905); Olvidanzas (1906-1907); Baladas de primavera (1907); Eleg\xc3\xadas (1907-1908); La soledad sonora (1908); Poemas m\xc3\xa1jicos y dolientes (1909); Arte menor (1909); Poemas agrestes (1910-1911); Laberinto (1910-1911); Melancol\xc3\xada (1910-1911); Poemas impersonales (1911); Libros de amor (1911-1912); Domingos (Apartamiento: 1) (1911-1912); El coraz\xc3\xb3n en la mano (Apartamiento: 2) (1911-1912); Bonanza (Apartamiento: y 3) (1911-1912); La frente pensativa (1911-1912); Pureza (1912); El silencio de oro (1911-1913) e Idilios (1912-1913)._NEWLINE_V Madridu je spoznal ameri\xc4\x8danko Luiso Grimm (1878-1960), ki je bila poro\xc4\x8dena z bogatim \xc5\xa1pancem Antoniem Muriedasom Manriquejem de Lara. Juan Ram\xc3\xb3n Jim\xc3\xa9nez se je zaljubil vanjo\xc2\xa0 in ji celo namigoval o mo\xc5\xbenostih za zakon, katere pa je ona odlo\xc4\x8dno zavrnila._NEWLINE_Juan Ram\xc3\xb3n Jim\xc3\xa9nez se za\xc4\x8dne ukvarjati s prevajanjem angle\xc5\xa1kih tekstov. Leta 1915 objavi Himno a la belleza intelectual angle\xc5\xa1kega pesnika Shelleya._NEWLINE_Na koncu leta 1913 spozna Zenobio Camprubi Aymar, v katero se mo\xc4\x8dno zaljubi, \xc4\x8deprav je bila njuna zveza zelo naporna. Leta 1914 prevede Vida de Beethoven Romaina Rollanda._NEWLINE_Veliko je potoval po Franciji in Zdru\xc5\xbeenih dr\xc5\xbeavah, kjer se je leta 1916 tudi poro\xc4\x8dil z Zenobio. To dejanje, poleg morja, je bilo zelo pomembno za njegovo nadaljnje ustvarjanje (Diario de un poeta reci\xc3\xa9n casado) To delo predstavlja mejo med senzibilnim in intelektualnim obdobjem njegovega pisanja. Od takrat naprej je ustvarjal \xc4\x8disto poezijo z zelo intelektualno liriko._NEWLINE_Leta 1918 je vodil gibanje za poeti\xc4\x8dno prenovo, ki je mo\xc4\x8dno vplivala na Generacijo 27. od leta 1921 do 1927 je v revijah objavil del svojih proznih del in od leta 1925 do 1935 je objavil Cuadernos, v katerih se nahaja ve\xc4\x8dina njegovih del. Leta 1930 spozna prijateljico njegove \xc5\xbeene, Margarito Gil Roesset, katera se zaljubi v pesnika, vendar jo on zavrne. 2 leti je \xc4\x8dakala na njegovo neusli\xc5\xa1ano ljubezen in po ve\xc4\x8d\xc2\xa0 neuspe\xc5\xa1nih poskusih, da bi osvojila njegovo srce, naredi leta 1932 samomor, kateri je mo\xc4\x8dno zaznamoval Jim\xc3\xa9nezovo delo (Espa\xc3\xb1oles de tres mundos) Od leta 1931 dalje za\xc4\x8dne Zenobia bolehati za rakom, kateri na koncu kon\xc4\x8da njeno \xc5\xbeivljenje.\n_START_SECTION_\nDr\xc5\xbeavljanska vojna in izgnanstvo\n_START_PARAGRAPH_\nLeta 1936 izbruhne \xc5\xa1panska dr\xc5\xbeavljanska vojna, to leto pa tudi predstavlja prehod iz intelektualno v zadostno in resni\xc4\x8dno obdobje njegovega ustvarjanja. V Madridu se ni ve\xc4\x8d po\xc4\x8dutil varno, saj je socialisti\xc4\x8dni dnevnik Claridad za\xc4\x8del kampanjo proti intelektualcem. Odide v Washington, kjer dobi naziv kulturnega ata\xc5\xa1eja. Leta 1937 se preseli na Kubo, leta 1938 pa umre njegov ne\xc4\x8dak, ki je bil pripadnik \xc5\xa1panske fa\xc5\xa1isti\xc4\x8dne stranke, na fronti pri Teruelu, kar je zelo prizadelo pesnika. Po besedah Zenobie, je bil Juan zaradi \xc5\xbealosti ob izgubi leto in pol povsem sterilen._NEWLINE_Leta 1939 uporniki oplenijo stanovanje pesnika in njegove \xc5\xbeene v Madridu in ukradejo knjige, rokopise in njuno imetje. Med letoma 1939 in 1942 sta nastanjena v Miamiju na Floridi, kjer spesni Romances de Coral Gables, leta 1940 je bil nekaj mesecev hospitaliziran v univerzitetni kliniki Miami zaradi depresije, iz katere najde pot s projektoma za dve ambiciozni pesmi: Espacio y Tiempo._NEWLINE_Leta 1942 se preselita v Washington in med letoma 1944 in 1946 pou\xc4\x8dujeta na Univerzi v Marylandu._NEWLINE_Leta 1946 je pesnik ponovno\xc2\xa0 osem mesecev hospitaliziran zaradi novega napada depresije. Leta 1947 kupita hi\xc5\xa1o v Riverdaleu, v bli\xc5\xbeini klinike, med avgustom in novembrom leta 1948 pa potujeta po Argentini in Urugvaju, kjer sta lepo sprejeta, pesnik pa je tam imel tudi nekaj konferenc._NEWLINE_Leta 1956 mu je \xc5\xa0vedska akademija podelila Nobelovo nagrado za literaturo za delo Siv\xc4\x8dek in jaz. Tri dni za tem, mu je v kliniki San Juan umrla njegova \xc5\xbeena Zenobia, kar ga je tako prizadelo, da si ni nikoli opomogel in v isti kliniki umrl tudi sam dve leti pozneje. Njegove posmrtne ostanke so vrnili v \xc5\xa0panijo.\n_START_SECTION_\nNjegova poezija\n_START_PARAGRAPH_\n\xc4\x8ceprav po letih pripada Generaciji '14, je obdr\xc5\xbeal tesen odnos s predhodno generacijo (Modernizem, ki je vplival na njegovo za\xc4\x8detno obdobje) in generacijo za njim (Generacija '27, katero je na za\xc4\x8detku podpiral \xe2\x80\x93 bil je eden izmed njihovih glavnih modelov oziroma vzorov, tako tudi za avantgardiste)._NEWLINE_Vedno je bil v iskanju resnice, da bi na ta na\xc4\x8din dosegel ve\xc4\x8dnost. Zanj je resnica pomenila lepoto. Poezijo je uporabljal kot vir znanja, za dojemanje stvari._NEWLINE_Poezija Juana Ram\xc3\xb3na Jim\xc3\xa9neza je natan\xc4\x8dna in precizna, ki se je razvila na na\xc4\x8din, da razlikujemo med dvema obdobjema \xe2\x80\x93 prvo se kon\xc4\x8da in drugo se za\xc4\x8dne leta 1916 z delom Diario de un poeta reci\xc3\xa9n casado, ki se je naprej imenoval Diario de un poeta y el mar, v katerem pripoveduje o njunem poro\xc4\x8dnem potovanju v Zdru\xc5\xbeene dr\xc5\xbeave Amerike._NEWLINE_Klju\xc4\x8dne teme so ljubezen, realnost, \xc5\xbeivljenje\xe2\x80\xa6 \xc5\xa0e ena njegova uspe\xc5\xa1nica je Poemas m\xc3\xa1jicos y dolientes, ekstravaganten naslov, v katerem izstopa njegov osebni na\xc4\x8din pisanja - Juan Ram\xc3\xb3n Jim\xc3\xa9nez je pred \xc2\xbbe,i\xc2\xab\xc2\xa0vedno pisal \xc2\xbbj\xc2\xab\xc2\xa0namesto \xc2\xbbg\xc2\xab. Tudi njegov rodni Moguer je imel vedno velik pomen v njegovi poeziji, vir inspiracije in nostalgi\xc4\x8dni element.\n_START_SECTION_\nObdobja njegovega dela\n_START_PARAGRAPH_\nKritiki delijo njegovo pesni\xc5\xa1ko pot na tri obdobja: senzibilno, intelektualno in resni\xc4\x8dno obdobje.\n_START_SECTION_\nSenzibilno obdobje (1898-1916)\n_START_PARAGRAPH_\nTa se deli na dva dela: v prvem delu obdobja se ob\xc4\x8duti vpliv B\xc3\xa9cquerja, simbolizma in modernizma, rima je asonanca.. v njem prevladujejo opisi pokrajin, kot odsev pesnikove du\xc5\xa1e, kot notranje dvori\xc5\xa1\xc4\x8de me\xc5\xa1\xc4\x8danske hi\xc5\xa1e, intimno. Prevladuje melanholi\xc4\x8dnost, spomini in sanjska ljubezenska popotovanja. Poezija je zelo emotivna, kar ka\xc5\xbee na pesnikovo ne\xc5\xbenost, senzibilnost. V to obdobje sodijo \xc2\xa0Rimas (1902) \xe2\x80\x93t\xc3\xadtulo redundante de las b\xc3\xa9cquerianas\xe2\x80\x93, Arias tristes (1903), Jardines lejanos (1904), Eleg\xc3\xadas (1907). V drugem delu tega obdobja pa na njega vpliva francoski simbolizem (Charles Baudelaire, Paul Verlaine) in angle\xc5\xa1ko-francoska dekadenca (Walter Pater). Rima je konsonanca, prevladuje pa sonet. Pred kratkim je bila odkrita knjiga napisana med letoma 1910 in 1911, Libros de amor, v kateri je zelo eroti\xc4\x8dna poezija. V ta del obdobja spadajo tudi La Soledad Sonora (1911), Pastorales (1911), Laberinto (1913), Platero y yo (eleg\xc3\xada andaluza) (1914)\xe2\x80\x8b y Est\xc3\xado (1916). Proti koncu tega obdobja se pesnik za\xc4\x8dne spra\xc5\xa1evati o \xc4\x8dasu\xc2\xa0 in ve\xc4\x8dni lepoti._NEWLINE_Siv\xc4\x8dek in jaz (1914) je postalo avtorjevo najpopularnej\xc5\xa1e delo, napisano v prozi._NEWLINE_Est\xc3\xado (1916) predstavlja preskok na drugo obdobje Juana Ram\xc3\xb3na Jim\xc3\xa9neza \xe2\x80\x93 oddalji se od Modernizma, da bi na\xc5\xa1el vi\xc5\xa1jo \xc4\x8distost besede. Iz njegove poezije izginejo sanjave in nostalgi\xc4\x8dne pokrajine,\n_START_SECTION_\nIntelektualno obdobje (1916-1936)\n_START_PARAGRAPH_\nNjegovo prvo potovanje v Ameriko in stik z angle\xc5\xa1ko poezijo (Yeats, William Blake, Emily Dickinson, Shelley) mo\xc4\x8dno vpliva na drugo obdobje njegove poezije. Pride do klju\xc4\x8dnega trenutka: odkritje morja kot zelo pomebnega motiva. Morje simbolizira \xc5\xbeivljenje, samoto, u\xc5\xbeitek, neskon\xc4\x8dno sedanjost. \xc2\xa0_NEWLINE_V njegovi \xc5\xbeelji da bi se re\xc5\xa1il pred smrtjo se je trudil dose\xc4\x8di neskon\xc4\x8dnost in to je lahko dosegel le preko lepote in \xc4\x8diste poetike. Odstranil je vso muzikalnost in poeti\xc4\x8dne argumente, da bi se poglobil v lepo, \xc4\x8disto in v bistvo._NEWLINE_V tem obdobju izstopajo De esta \xc3\xa9poca destacan Diario de un poeta reci\xc3\xa9n casado (1916), Primera antolog\xc3\xada po\xc3\xa9tica, (1917), Eternidades (1918), Piedra y cielo (1919), Poes\xc3\xada (1917-23) y Belleza (1917-23)._NEWLINE_V Est\xc3\xadu (1916) za\xc4\x8dne uporabljati svobodni verz in ga s tem vklju\xc4\x8di v \xc5\xa1pansko literaturo s knjigo sestavljeno izklju\xc4\x8dno iz te metrike (Diario de un poeta reci\xc3\xa9n casado). Gre za poezijo brez anekdot, stilizirano in o\xc4\x8di\xc5\xa1\xc4\x8deno poezijo, kjer pesnik ob\xc4\x8duduje vse kar opazuje. Ta zbirka je plod njegovega potovanja v Ameriko. V Diariu Juan Ram\xc3\xb3n eksperimentira s temami in formami in odpre novo poeti\xc4\x8dno smernico, ki so jo nekateri \xc4\x8dlani Generacije '27 precej raziskovali._NEWLINE_V Piedra y cielo (1919) je klju\xc4\x8dna tema poeti\xc4\x8dna kreacija: poezija kot aktivnost, pesem kot umetni\xc5\xa1ki cilj in pesnik kot bog stvarnik novega vesolja. Tako se odpre nova temati\xc4\x8dna linija, ki jo Juan Ram\xc3\xb3n Jim\xc3\xa9nez nikoli ve\xc4\x8d ne opusti: iskanje veli\xc4\x8dastne poetike in \xc4\x8diste, shemati\xc4\x8dne poezije.\n_START_SECTION_\nResni\xc4\x8dno obdobje (1937-1958)\n_START_PARAGRAPH_\nV to obdobje sodi vse kar je napisal med ameri\xc5\xa1kim izgnanstvom. Juan Ram\xc3\xb3n Jim\xc3\xa9nez nadaljuje s svojo vizijo v iskanju lepote in popolnosti. Njegovo hreenenje po nadnaravnim ga pripelje do nekak\xc5\xa1ne mistike in se ena\xc4\x8di z Bogom. V njegovem poeti\xc4\x8dnem jeziku se za\xc4\x8dnejo pojavljati neologizmi (ultratierra, deseante\xe2\x80\xa6). \xc2\xa0_NEWLINE_V Animal de fondo pesnik neutrudno i\xc5\xa1\xc4\x8de Boga, ampak ta bog ni zunanje bo\xc5\xbeanstvo temve\xc4\x8d se nahaja v njem in njegovih delih. Ta bog je vzrok in konec lepote._NEWLINE_Dios deseado y deseante\xc2\xa0 (1948-49) predstavlja vrh Animal de fondo. Pesnik pride celo do tega, da se ena\xc4\x8di z bogom, ki ga je tako zelo iskal, z bogom, ki obstaja zunaj in znotraj njega.\n_START_SECTION_\nFundacija Juana Ram\xc3\xb3na Jim\xc3\xa9neza\n_START_PARAGRAPH_\nFundacija Juana Ram\xc3\xb3na Jim\xc3\xa9neza je bila ustanovljena 7.maja 1987 za promoviranje \xc5\xa1tudija o delu in \xc5\xbeivljenju avtorja ter varstvo originalov in dokumentov."